
ΘΕΜΑ Α
Για τις προτάσεις από Α1 μέχρι και Α5 να γράψετε στο τετράδιο σας τον αριθμό της καθεμιάς και δίπλα σε κάθε αριθμό τη λέξη «Σωστό», αν η πρόταση είναι σωστή, ή «Λάθος», αν η πρόταση είναι λανθασμένη.
Α1. Μια επιχείρηση, με μοναδικό μεταβλητό συντελεστή την εργασία, μεγιστοποιεί το μέσο προϊόν της εργασίας όταν απασχολεί πέντε εργάτες και το οριακό προϊόν του πέμπτου εργάτη είναι 30. Το συνολικό προϊόν της επιχείρησης, όταν απασχολεί πέντε εργάτες, είναι ίσο με 150.
Α2. Η βελτίωση της τεχνολογίας έχει ως συνέπεια τη μετατόπιση της καμπύλης παραγωγής προς τα κάτω και δεξιά. 
Α3. Όταν σε μια οικονομία οι παραγωγικοί συντελεστές υποαπασχολούνται, τότε η Καμπύλη Παραγωγικών Δυνατοτήτων μετατοπίζεται προς τα αριστερά. 
Α4. Το μέσο σταθερό κόστος δε μεταβάλλεται, καθώς μεταβάλλεται η παραγωγή.
Α5. Στη βραχυχρόνια περίοδο παραγωγής, όσο το οριακό προϊόν είναι μικρότερο από το μέσο, το μέσο προϊόν αυξάνεται με την αύξηση της απασχόλησης.
ΜΟΝΑΔΕΣ 15
Στις παρακάτω προτάσεις Α6 και Α7 να γράψετε στο τετράδιο σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.
Α6.  Η αρχικά ζητούμενη ποσότητα ενός αγαθού είναι 100 κιλά. Αν αυξηθεί το εισόδημα κατά 20% (ΕΥ=2) και μετά αυξηθεί η τιμή του αγαθού κατά 10% (ΕD=-0,5), η τελικά ζητούμενη ποσότητα του αγαθού είναι ίση με:
α. 130 κιλά
β. 133 κιλά
γ. 313 κιλά
δ. 331 κιλά
Α7. Τα στυλό και τα μολύβια θεωρούνται υποκατάστατα αγαθά, ενώ τα τετράδια είναι συμπληρωματικό αγαθό τόσο των στυλό όσο και των μολυβιών. Η αύξηση της ζήτησης μολυβιών οφείλεται:
α. στη μείωση της τιμής των μολυβιών. 
β. στην αύξηση της τιμής των τετραδίων. 
γ. στην αύξηση της τιμής των στυλό. 
δ. Στη μείωση της ζητούμενης ποσότητας τετραδίων.
ΜΟΝΑΔΕΣ 10

ΘΕΜΑ Β
Μια οικονομία παράγει δυο αγαθά Χ και Ψ και απασχολεί όλους τους παραγωγικούς συντελεστές πλήρως και αποδοτικά με δεδομένη τεχνολογία, όπως τον παρακάτω πίνακα. Είναι, επίσης, γνωστό ότι, όταν όλοι οι ΠΣ απασχολούνται στην παραγωγή του αγαθού Ψ, τότε  η οικονομία παράγει 160 μονάδες του αγαθού Ψ.

Β1. Να μεταφέρετε τον πίνακα στο τετράδιο σας και να συμπληρώσετε τα ερωτηματικά κάνοντας του κατάλληλους υπολογισμούς. Μονάδες 5
Β2. Με τη βοήθεια του κόστους ευκαιρίας, να χαρακτηρίσετε τον συνδυασμό (Χ=44, Ψ=110) ως εφικτό ή ανέφικτο. Μονάδες 3 
Να εξηγήσετε την οικονομική σημασία του συνδυασμού. Μονάδες 2
Β3. Να βρείτε πόσες μονάδες του αγαθού Ψ πρέπει να θυσιαστούν αν η παραγωγή του αγαθού Χ αυξηθεί από 15 σε 54 μονάδες. Μονάδες 5
Β4. Να υπολογίσετε πόσες μονάδες του αγαθού Χ πρέπει να θυσιαστούν για να παραχθούν οι πρώτες 100 μονάδες του Ψ.  Μονάδες 5
Β5. Να ορίσετε τους τρεις παραγωγικούς συντελεστές μιας οικονομίας. Μονάδες 5

ΘΕΜΑ Γ
Μία επιχείρηση, που λειτουργεί στη βραχυχρόνια περίοδο, για την παραγωγή του προϊόντος της χρησιμοποιεί εργασία, μία πρώτη ύλη και ένα κτίριο το οποίο νοικιάζει. Η αμοιβή κάθε μονάδας εργασίας είναι W=360 χρηματικές μονάδες. Οι δαπάνες της επιχείρησης για το ενοίκιο του κτιρίου και για την πρώτη ύλη ανά μονάδα προϊόντος δε δίνονται.
 Όταν η επιχείρηση χρησιμοποιεί 3 μονάδες εργασίας (L), το μέσο προϊόν της εργασίας (AP) είναι ίσο με 5 και το μεταβλητό κόστος παραγωγής (VC) είναι ίσο με 3.780 χρηματικές μονάδες. Όταν η επιχείρηση χρησιμοποιεί 4 μονάδες εργασίας (L), το μέσο προϊόν της εργασίας (ΑΡ) είναι ίσο με 4,5 και το συνολικό κόστος παραγωγής (ΤC) είναι ίσο με 5.400 χρηματικές μονάδες. 

Γ1. Να υπολογίσετε την ποσότητα του προϊόντος που παράγεται, όταν η επιχείρηση χρησιμοποιεί 3 μονάδες εργασίας καθώς και αυτή που παράγεται, όταν η επιχείρηση χρησιμοποιεί 4 μονάδες εργασίας. Μονάδες 3

Γ2. Να υπολογίσετε το κόστος της πρώτης ύλης ανά μονάδα προϊόντος. Μονάδες 4

Γ3. Να υπολογίσετε το ενοίκιο που πληρώνει η επιχείρηση για το κτίριο που χρησιμοποιεί. 
Μονάδες 5

 Γ4. Πόσο θα αυξηθεί το μεταβλητό κόστος (VC), αν αυξηθεί η παραγωγή από 15 σε 17 μονάδες; Μονάδες 4
Γ5. Να αναλύσετε τις πορείες των καμπυλών του μέσου σταθερού και μέσου μεταβλητού κόστους.
Μονάδες 9 

ΘΕΜΑ Δ
Δ1. Για ένα αγαθό Χ που έχει γραμμική συνάρτηση ζήτησης QD1, η ζητούμενη ποσότητα στην τιμή Ρ1 αυτής της συνάρτησης είναι 200 μονάδες. Αν το εισόδημα αυξηθεί κατά 20% με εισοδηματική ελαστικότητα ΕΥ = 5 στην τιμή Ρ1 και στη συνέχεια η τιμή αυξηθεί κατά 20% με ελαστικότητα ζήτησης ως προς την τιμή ΕD = -0,5, να υπολογίσετε την τελική ζητούμενη ποσότητα μετά τις δύο αυτές μεταβολές. Μονάδες 8

 Δ2. Αν ο τύπος της νέας συνάρτησης ζήτησης QD2 είναι QD2 = 600 – 20 Ρ και η καμπύλη της είναι παράλληλη με την αρχική καμπύλη ζήτησης QD1, να βρεθεί ο τύπος της γραμμικής συνάρτησης QD1. Μονάδες 4
 
Δ3. Να γίνει διαγραμματική απεικόνιση των παραπάνω μεταβολών. Μονάδες 5
 
Δ4. Σύμφωνα με το Νόμο της Ζήτησης, όταν αυξάνεται η τιμή ενός αγαθού, μειώνεται η ζητούμενη ποσότητά του. Να αναφέρετε δύο βασικούς λόγους, που επηρεάζουν τον καταναλωτή ώστε να ενεργεί σύμφωνα με το Νόμο της Ζήτησης. Μονάδες 4 

Δ5. Αν η τιμή αυξηθεί από 5 χρηματικές μονάδες σε 15 χρηματικές μονάδες, να αιτιολογήσετε τη μεταβολή της συνολικής δαπάνης στη συνάρτηση ζήτησης QD2 με τη βοήθεια της ελαστικότητας ζήτησης. Μονάδες 4

